Tobar an Dualchais

'S e pròiseact culturail a th' ann an Tobar an Dualchais / Kist o Riches. Chaidh Tobar an Dualchais a stèidheachadh gus clàran-fuaim Gàidhlig is Albais "a ghleidheadh ann an cruth didseatach, a chatalogadh agus a sgaoileadh air-loidhne".Tuilleadh mu "Tobar an Dualchais" Tha na clàran-fuaim a' tighinn bho Sgoil Eòlais na h-Alba aig Oilthigh Dhùn Èideann, bho BBC Alba, agus bho Chruinneachadh Chanaigh aig Urras Nàiseanta na h-Alba.

Chaidh Tobar an Dualchais a chur air chois mar phròiseact co-obrachaidh stèidhichte aig Sabhal Mòr Ostaig. Chaidh na clàran fhèin a chruinneachadh bho air feadh na h-Alba bho na 1930an a-mach.  Chaidh an làrach-lìn fhoillseachadh airson na ciad uarach ann an 2010 agus tha a-nise còrr is 34,000 clàr rin cluinntinn oirre. Tha farsaingeachd mhòr air an làraich, a’ gabhail a-steach beul-aithris, òrain, ceòl, eachdraidh, bàrdachd agus sgeulachdan.  Tha Tobar an Dualchais air aithneachadh mar ghoireas luachmhor airson foghlaim agus rannsachaidh ann an dualchas, cànanan is cultar na h-Alba. Tha an làrach ʼna goireas bunaiteach airson cùrsa ùir ann an Dualchas agus Cultar na h Alba a tha air a lìbhrigeadh eadar Sabhal Mòr Ostaig agus Oilthigh Dhùn Èideann. Tha mòran sheinneadairean agus luchd-ciùil cuideachd a’ dèanamh feum dhith.   

Fhuair Tobar an Dualchais maoineachadh bho Bhòrd na Gàidhlig, Sabhal Mòr Ostaig, Oilthigh Dhùn Èideann, Oilthigh na Gàidhealtachd 's nan Eilean agus Riaghaltas na h-Alba ann an 2014.2014. Tobar an Dualchais: Ulaidh Nàiseanta/ Kist O Riches: A National Treasure deas. le Chris Wright (An t-Eilean Sgitheanach: Tobar an Dualchais)

Chaidh am pròiseact Bliadhna nan Òran aig a' BhBC ann an Tobar an Dualchais aig tòiseach Seachdain na Gàidhlig 2026.

 Luchd-obrach 
'S e Flòraidh Forrest stiùiriche a' phròiseict. Thòisich i san dreuchd ann an 2019.

Foillseachaidhean

 2014. Tobar an Dualchais: Ulaidh Nàiseanta/ Kist O Riches: A National Treasure deas. le Chris Wright (An t-Eilean Sgitheanach: Tobar an Dualchais)
 Ro-ràdh le Chris Wright, d.8-15  (agus sa Bheurla d.1-7)
 A' Coimhead na Cruinne bho Ghuailnibh nam Fuamhair: Dualchas Do-làimhseachail na h-Alba le Iain Seathach, d.16-23 (agus sa Bheurla d.24-30)
 Connecting with Stories le Donald Smith, d.31-35 (Beurla a-mhàin)
 Bho Thoiseach gu Deireadh: Taghadh do dh'Obair-cruinneachaidh Chaluim MhicGilleathain le Anndra Wiseman, d.36-41 (agus sa Bheurla d.42-47) 
 Customs - Cleachdaidhean le Mairead Bennett, d.48-53
 O Bheul na Tobrach le Iona NicDhòmhnaill, d.54-56 (agus sa Bheurla d.57-59)
 A Preen Tae See the Peepshow: Children's Songs and the Kist le Ewan MacVicar, d.60-63
 Iain Pheadar à Taobh a Deas Loch Baghasdail Gillebrìde Mac'IlleMhaoil, d.64-67 (agus sa Bheurla d.68-70)
 Hamish Henderson (1919-2002): Fieldworker and Collector le Alison McMorland, d.71-75 (Beurla a-mhàin)
 Peanaidh Mhoireasdan às an Ìochdar an Uibhist a Deas le Iseabail T. NicDhòmhnaill, d.76-81 (agus sa Bheurla d.82-88)
 The Scots Leid in the Kist o Riches le Caroline Macafee (Albais d.89-92, Beurla d.93-96)
 An t-Urr. Uilleam MacMhathain le Ceana Chaimbeul, d.97-100 (agus sa Bheurla d.101-4)
 Davy Hutchison (1899-1975), Accordionist le Stuart Eydmann, d.105-108 (Beurla a-mhàin)
 Iain Latharna Caimbeul, 'Fear Chanaigh', agus an Obair Clàraidh a Rinn e le Ùisdean Cheape, d.109-113 (agus sa Bheurla d.114-116)
 Songs from the Island of Whalsay, Shetland le Peter Cooke, d.117-122
 A' Cleachdadh Tobar an Dualchais ann an Teagasg agus Rannsachadh, le sùil gu sònraichte aig Loch Aillse is Cinn Tàile le Màiri Sìne Chaimbeul, d.123-126 (agus sa Bheurla d.127-130)
 Why is the Kist o Riches so Important? le Peter Shepherd, d.131-136 (Beurla a-mhàin)

 Iomraidhean 

 Ceanglaichean a-muigh 
 Tobar an Dualchais - làrach-lìn
 Tobar an Dualchais air facebook
 Stiùireadh bhon Stòrlann air cuspairean fa leth aig TaD, airson sgoiltean

Roinn-seòrsa:A' Bheurla Ghallda
Roinn-seòrsa:Buidhnean Gàidhlig